יאסון מקירנה

יאסון מקירנה (ביוונית: Ἰάσων ὁ Κυρηναῖος) היה יהודי הלניסטי מהעיר קירנה בצפון אפריקה, שחי סביב שנת 100 לפנה"ס וכתב היסטוריה של תקופת החשמונאים עד הניצחון על ניקנור (175–161 לפנה"ס). חיבורו נכתב בחמישה ספרים והיווה את הבסיס לספר מקבים ב.

בספר "מקבים ב" כותב המחבר: .

החיבור המקורי של יאסון אבד, והוא ידוע רק מתוך הקיצור שכתב מחבר ספר מקבים ב, שבעצמו התוודה כי נהג בחופש רב בקיצורו. חיבורו של יאסון לא רק קוצר, אלא גם קיבל תוספות וכנראה חלו בו גם שינויים.
בהמשך הוא כותב:
"ונעזוב לסופר את דיוק הפרטים ונשתדל ללכת לפי תוכנית הקיצור... כי להיכנס לתוך העניינים ולדבר על הכל ולעסוק בפרטים, [זאת] שׂוּמה על סופר ההיסטוריה הראשון, ואילו למעתיק דברים יורשה לרדוף אחרי קיצור הדיבור ולהימנע מהשלמת המלאכה".

יאסון מקירנה הוא הסופר היהודי–הלניסטי היחיד הידוע לנו מקהילה זו. על פי האופי ההיסטוריוגרפי של חיבורו וסגנונו היווני המובהק, נראה כי הייתה לו השכלה יוונית ניכרת. הוא התמצא בעולם ההלניסטי ובמונחיו המינהליים. על פי הערצתו הניכרת לבית המקדש בירושלים, וביקורתו כלפי היהודים הנראים לו כמחקים את מנהגי הנוכרים נראה כי ביקר בארץ ישראל. זמנו לא ידוע, אולם הטרמינולוגיה בספרו והיעדר רמז כלשהו לתקופת השלטון הרומי מעידים בוודאות כי ספרו נכתב בתקופה ההלניסטית, בסביבות שנת 100 לפנה"ס. לדברי מנחם שטרן, אין שום רמז לכך שסופר "מקבים ב" שינה משהו מתפיסתו של יאסון או שהיה בעל אידאולוגיה מנוגדת לשלו.

קישורים חיצוניים
 Jason of Cyrene, The New International Encyclopædia, בוויקיטקסט באנגלית

הערות שוליים

ערכים שבהם תבנית בריטניקה אינה מתאימה
יהודים לובים
היסטוריונים יהודים
היסטוריונים מן העת העתיקה
סופרים יהודים לובים
יהודי המאה השנייה לפנה"ס
מחברים כותבי יוונית